hu hu hu hu hu en hu hu hu de hu hu de hu hu de hu hu de hu hu de hu hu hu hu hu en en en en en hu en hu ms hu de hu hu hu hu hu hu hu hu hu hu hu hu hu hu hu hu hu hu hu hu hu ms ceb fr en en en it pl de de en sv en es de en de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ms hu hu hu ceb hu hu hu fr hu en hu hu hu en hu hu hu en hu hu hu it hu hu pl hu de hu de hu en hu sv hu en hu es hu de hu en hu de hu hu hu hu hu hu hu es en es hu hu en zh de hu hu hu hu en hu hu hu hu hu en hu hu hu de hu de hu de hu hu hu hu hu hu hu hu hu hu de hu hu hu hu hu es et hu hu hu hu hu hu ka hu hu hu hu hu hu hu hu hu hu hu hu hu hu hu hu hu hu hu hu hu en hu hu en zh de hu hu hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu en pt de en nl sq en ru eo uk hu en tr en en hu hu hu en es pt hu fr hu hu hu en es hu hu hu hu en hu hu en cs en hu hu hu hu hu hu hu hu hu en en en en en en en en en en en
Mi az a Stablecoin? - Virtuális Cash
Kriptopénz Kriptotárca Fintech Blokklánc Lightning Bankkártya Biztonság
Mi az a kriptopénz? Hogyan működik? És milyen…
A mai modern bankrendszer működése
Bitcoin vásárlás és befektetés: hol és mikor érdemes…
A Coinmine One otthoni bányászatra termett
Újdonságok a Trezornál, Ázsia Bakkt-ja, Jönnek a bikák,…
Várható olvasási idő: 12 perc
Ha nincs időd elolvasni, meg is hallgathatod! Kattints a kis fehér nyílra a sárga körben!
Gomba módra szaporodnak a stablecoinok, a szó szoros értelmében “stablecoin” invázió tapasztalható a kriptopiacon. A stablecoin olyan blokklánc alapú kriptopénz, amely a kriptopénzekre jellemző folyamatos és jelentős árfolyam ingadozásokat szeretné kiküszöbölni és stabil árfolyamokhoz kötött. Vajon ezek a stabil árfolyamokhoz, nemesfémekhez, vagy más értékekhez kötött kriptopénzek vezetnek majd el a következő nagy bummhoz, ami újabb vízválasztó lesz a kriptopiacon?
A blokklánc technológia lassan, de biztosan, szinte minden egyes iparágat jelentősen átalakít. Ennek az új technológiának a küldetése nem más, mint hogy egy fejlettebb fizetési ökoszisztémát adjon az emberek kezébe, amely egyszerre biztonságos, transzparens, decentralizált és gyors. Arról, hogy mi az a blokklánc (blockchain) egy korábbi cikkünkben már írtunk.
Azonban a legtöbb kriptopénz árfolyama jelentősen volatilis, különösen a bitcoinra igaz ez, amelynek értéke születésétől fogva egyik napról a másikra változik. Az sem könnyíti meg a bitcoin helyzetét, hogy nagyon sokan csak az árfolyamára spekulálnak, holott a lényeg az lenne, hogy stabil, megbízható és biztonságos pénzügyi tranzakciókat tudjunk a segítségével lebonyolítani.
Hogyan ne legyünk milliomosok? A kripto befektetők egyik napról a másikra tettek szert hatalmas vagyonokra, majd pár héttel később úgy, ahogy volt, elvesztették. Miközben ennek apropóján is lehetne egy érdekes tanulmányt írni az emberi természetről, egyúttal azt is jól szemlélteti, hogy a bitcoin természete is mennyire kiszámíthatatlan, különösen ha úgy tekintünk rá, mint áruk és szolgáltatások ellenértékére.
Ennek a problémának a megoldására jelent meg az első, majd utána sok másik stablecoin project a kripto piacon. A stablecoin egyre népszerűbb kriptopénz, mert az értékét nem a piaci érdeklődés befolyásolja, a stablecoin-t az amerikai dollárhoz, a japán jen-hez, az euro-hoz, azaz összességében fiat pénzekhez, vagy az aranyhoz kötik.
Emiatt bármelyik stablecoin részesül a kriptopénzek mögött álló kriptográfia és blokklánc előnyeiből (átláthatóság, biztonság, gyorsaság), annélkül, hogy túlzottan volatilis lenne, vagyis szélsőségesen ingadozna az árfolyama.
Mostanában egyre nagyobb reflektorfényben úszik a stablecoin. Legalább 57 stablecoin project van már a kripto piacon szerte a világon, vagy legalábbis dolgoznak rajta már fejlesztők. Múlt heti hír, hogy a Lichtenstein-i székhelyű Union Ag Bank jelentette be, hogy első lépésben saját security tokent készít, majd később blokklánc befektetési alappá változtatják a modelljük egészét. A Union Bank Payment Coin (UBPC) fontos eszköze a “full service” blokklánc befektetési társasággá alakulásuknak. Az UBPC fedezettel is rendelkezik, a svájci frank áll majd mögötte fedezetként a bank közleménye szerint.
Az alábbiakban azt vizsgáljuk, hogy milyen különböző stablecoin-ok vannak, mi keltette őket életre és mennyire fogják befolyásolni az egész kriptopiacot.
Miről lesz szó a cikkben? Tartalomjegyzék
Napjainkban nagyjából 195 különböző hivatalos (és nem annyira hivatalos) pénznem van forgalomban. Ilyenek az amerikai dollár, a japán jen, a kínai jüan, a magyar forint, az euro, stb. Ezeket arra használjuk, hogy árukat és szolgáltatásokat vásároljunk. Az infláció, az ingadozó árfolyamok és egyéb tényezők ellenére ezek a pénzek viszonylag kevés változásnak vannak kitéve.
Ez lehetővé teszi a gazdaság számára, hogy a kormány által kibocsájtott devizák használatára támaszkodjon. Más szóval vásárolhatsz kenyeret a kedvenc pékségednél, ahol fizetsz a kenyérért 350 forintot, és tudod, hogy nagy valószínűséggel holnap is ennyibe fog kerülni. Legalábbis elég valószínűtlen, hogy 3,5 forint lesz ugyan az a kenyér a péknél másnapra.
A stablecoin – digitális formában – ezeket a fizetőeszközöket utánozza.
A stablecoin is egyfajta kriptopénz, a dollár fedezetű stablecoinok mellett megjelentek már eurós, jüanos és más hagyományos valutához kötött kriptopénzek is. De nem csak hagyományos valuta állhat mögötte, hanem arany is, vagy más nemesfém.
A stablecoin nincs kitéve annak a hatalmas árfolyamingadozásnak, mint a többi kriptopénz. 2010 májusában egy magyar programozó, Hanyecz László a Bitcoin Talk fórumán ajánlott tízezer bitcoint annak, akik rendel neki két pizzát. A virtuális valuta árfolyama akkor még 25 dollár körül volt. Négy nappal Hanyecz ajánlata után az egyik felhasználó, élt az ajánlattal, és küldött két pizzát Hanyecznek. Nem sokkal később ez a két pizza 6 millió dollárt ért.
Ennek köszönhetően igen sokan szkeptikusan állnak a kriptopénzek bevezetéséhez és szélesebb körben való elfogadásához. A Microsoft és a Tesla 2014-ben elkezdte elfogadni a bitcoint mint fizetőeszközt, csak hogy stabilizálja egy kicsit az árfolyamokat. Nem sikerült. Más cégek is kezdik elfogadni fizetőeszközként a bitcoint – lásd Shopify és Overstock – de még félelmetesen messze van a széles körü elfogadástól.
A stablecoin viszont ügyesen kihasználja a kriptopénzek előnyeit – így a transzparenciát, a biztonságot, a digitális pénztárcákat, az azonnali fizetést, a gyors tranzakciókat, az alacsony díjakat és a magánélet védelmét. Mindezt úgy, hogy a stablecoin mögé teszi a fiat pénzek (euro, dollár) iránt érzett bizalmat és stabilitást.
Ezzel lehetőséget biztosít cégek és magánszemélyek számára, hogy gyorsan bonyolítsanak le nemzetközi fizetéseket. Kinek jó ez? Például azoknak a migránsoknak, akik minden hónapban szeretnének a családjuknak pénzt küldeni magas tranzakciós díjak és napokig tartó átfutási idő nélkül. Hatékony fizetési eszköz lehet azoknak a cégeknek is, akik a tengerentúlról rendelnek például árut, így azt olcsóbb és hatékonyabb módon tehetik meg.
Nem kell aggódnia egyik félnek sem, hogy mire odaér a pénze, addigra mondjuk elértéktelenedik. Hatékonyan tudják használni azokban az országokban, ahol fejletlen a bankrendszer, a kevésbé fejlett, a feltörekvő, vagy a fejlődő országok. Ez a technológia lehetővé teszi egy (vagy több) olyan globális valuta használatát, amelyet nem lehet alávetni helyi szabályozásoknak és törvényeknek.
A stablecoins jelentős előnyt jelent a pénzügyi szolgáltatások ökoszisztémájának egészében. A stabil és biztonságos decentralizált környezet lehetővé teszi a határokon átnyúló hitelezést és a pénzügyi tervezés kedvező feltételeit. Megbízható környezetet biztosít a P2P (peer-to-peer) tranzakciókhoz anélkül, hogy egy olyan volatilis kriptopénzt kelljen használni, mint például a bitcoin.
Általánosságban a stablecoin felhasználóbarát applikációk segítségével átalakíthatja az egész kriptopiacot mindazon szereplők számára is, akik kereskednek, befektetők, vagy valamilyen blokklánc alapú startup ötletén dolgoznak.
Egyfajta garanciát biztosítanak a kriptopénz felhasználóknak, hogy egy esetleges összeomlás esetén, pénzeiket át tudják váltani olyan fizetőeszközre, amely mögött fiat pénz van. Sok más lehetőség is rejlik a stablecoin-ban, de nézzük meg, hogy milyen típusai vannak.
3. Kripto – fedezetű
4. Nem – fedezett
1. Fiat fedezetű stablecoin
A legtöbb stablecoin mögött olyan fiat fedezet van, mint a dollár, vagy euro, így árfolyamuk nagyon kis eltéréssel, szinte azonos érték körül mozog. A hozzáértők szerint kevés a pozitív fogadtatás és a támogatás, nyilvánvalóan nem minden stablecoin fog túlélni. A stablecoin széles körű adaptációja abban az esetben lehetséges, ha az adott coin jellemzői között szerepel az alacsony tranzakciós költség, a magas likviditás és a konkrét szabályozási struktúra.
Legismertebb stablecoin az Tether (USDT), melynek kereskedési árfolyama a dollár árfolyamával körülbelül egy szinten mozog. Az átváltási érték: 1:1. A coinmarketcap adatai szerint jelenleg a 9. helyet foglalja el a kriptopénzek rangsorában 1,7 milliárd dolláros tőkeértékével.
Meg kell említeni a GUSD-t (Gemini dollar), amely a híres Winklevoss testvérek nevéhez fűződik. Nem titkolt céljuk, hogy forradalmasítsák a stabelcoin-ok piacát. További érdemleges coin-ok az TrueUSD (TUSD), amely a Tether után a legnépszerűbb és a LBXPeg, amely mögött az angol font áll fedezettként.
2. Árucikk fedezetű stablecoin
Másik típusa a stablecoinnak, amikor valamilyen árufedezet áll mögötte. Lehet ez nemesfém, pl. arany, az olaj, vagy akár lakóingatlan is. Míg a legtöbb kriptopénz mögött a bizalom áll fedezetként, az árucikk fedezetű stablecoin mögött valamilyen kézzel fogható dolog van, amely valódi értékkel rendelkezik. Ezeknek a segítségével bárki befektethet aranyba, vagy akár egy svájci ingatlanba.
A Digix Gold (DGX) az Ethereum blokkláncára épülő token, valós arany fedezettel rendelkezik, 1 DGX 1 gramm aranyat reprezentál. Ezt az aranyat egy szingapúri páncélszekrényben tárolják és 3 havonta ellenőrzik, hogy megőrizzék transzparenciáját. A DGX alapítói azzal népszerűsitik saját stablecoin-jukat, hogy ezáltal “demokratizálják az aranyhoz való hozzáférést bárki számára”. A DGX birtokosok akár aranyra is válthatják pénzüket, nincs más dolguk, mint elsétálni a szingapúri páncélszekrényhez.
A Tiberius Coin (TCX) mögött nemcsak egyetlen árucikk van, hanem összesen 7 nemesfém. Méghozzá olyan fémek, amelyek olyan technológiai gyártások során használatosak, mint például a napelemgyártás és az elektromos autók gyártása során.
A SwissRealCoin egy másik példa, ahol svájci ingatlanfedezetű portfólió a fedezet és akár szavazhatunk is befektetési döntéseinkről.
3. Kripto fedezetű stablecoin
A kripto fedezetű stablecoin olyan coin, amelynek fedezetét más kriptopénzek adják. Ez lehetővé teszi, hogy a kripto fedezetű stablecoin sokkal decentralizáltabb legyen, mint fiat fedezetű társai, mivel minden a blokkláncon bonyolodik.
Ezek általában túl vannak biztosítva annyak érdekében, hogy ne legyenek volatilisek és piacképesek maradjanak. Például ha veszünk 500 dollár értékben kripto fedezetű stablecoint, akkor amögött van mondjuk 1000 dollár ETH (ethereum) fedezet, amely egy 25%-os esést követően is 750 dollár ETH fedezet marad.
A kripto fedezetű stablecoin-ok decentralizáltak, ennek köszönhetően a folyamatok megbízhatóak, teljesen transzparensek és biztonságosak. A pénzed fölött egyedül Te rendelkezel. Ezenkívűl a kockázatok további redukálása érdekében sokszor a kripto fedezetű stablecoin mögött nem egyetlen, hanem több kriptopénz áll.
A kriptopénz fedezetű stablecoin legnépszerűbb és legígéretesebb formája a Dai. A Maker Dai platform célja és létezésének értelme, hogy okos szerződések és a Maker tokent tartó közösség döntéseinek segítségével folyamatosan 1$ körüli értéken tartsa a Dai stablecoin-t, ehhez pedig dollár helyett Ethereumot (ethert) tart letétben. Az USD esetleges összeomlása esetén más pénzhez vagy eszközhöz is kapcsolható.
Olvass mást is ->  Onyx tesztnet az ETH 2.0 újabb mérföldköve
A fedezet nélküli stablecoin némileg ellentmondásos azok után, hogy a stablecoin-ok éppen a mögöttes fedezetektől váltak népszerűvé.
Az amerikai dollár is aranyfedezetű volt egészen 40 évvel ezelőttig, amikor Nixon ezt feloldotta. Annak, hogy ez még nem járt a globális gazdaság és pénzpiac teljes összeomlásával, két fő indoka van. Az egyik triviális ok az, hogy a dollár valós fedezete az olaj. Amíg zölden nyomtatott, önmagában értéktelen papírért üzemanyagot lehet vásárolni, a dollár iránti világkereslet biztosított. Amennyiben megszűnne a dollár olajra történő átválthatósága, vagy más valutában is jegyeznék az energiahordozót, az amerikai valuta összeomlana.
Azonban van egy másik, ennél összetettebb indoka is annak, hogy a nemzetközi gazdaság és pénzpiac még nem omlott öszsze. Ez pedig az, hogy a globális pénzpiacokon jelen lévő (virtuális) pénzmennyiség maga is áruként lép fel. A különböző származékos pénzeszközökbe való befektetések nyomán keletkező extraprofitot pedig ki lehet vonni a valós gazdaságból, és kiválóan lehet alkalmazni a nemzeti gazdaságok szőröstül-bőröstül történő felvásárlására.
Hasonló elképzelés áll a nem-fedezett stablecoin hátterében is. Egy algoritmus szabályozza. Ahogy a kereslet nő, új stabil coin-okat hoznak létre, hogy az árat visszaállítsák a normális szintre. Ha a stabil coin kereskedelme túl alacsony, akkor a piacon lévő érméket megvásárolják, hogy csökkentsék a forgalomban lévő mennyiséget. Elméletileg ezeknek a stabil coinoknak az árfolyamai stabilak maradnak, mivel a piaci kínálat és a kereslet vezérli őket.
Ez a stablecoin legdecentralizáltabb és legfüggetlenebb formája, mivel nincs semmilyen más árucikkhez kötve. Magyarán, ha a teljes pénzügyi piac, a dollár és a jelenlegi kriptopiac összeborulnak, a stablecoin-nak ezt a típusát egyáltalán nem érintené.
Azonban a nem-fedezett stablecoin alapja a folyamatos növekedés. Ha a növekedés megáll, nincsen semmilyen garancia a stablacoin visszavásárlására.
Egy példa erre a Basis, amely úgy aposztrofálja magát, mint egy stabil kriptopént, amely egy algoritmusokkal szabályzott központi bankra épül.
Egyre több stablecoin jön létre, mert fontos, hogy a kriptoeszközökbe fektetett pénzeket, ha úgy adódik ki tudjuk menteni, ha nem is fiat alapú eszközökbe, hanem olyan dollár, euró, yuan, vagy bármilyen más valós pénzekbe, amivel biztonságban tudhatjuk a pénzünket.
Átnéztük a piacot és az alábbiakban a már létező stablecoinokra adunk egy kis kitekintést, hogy átlátható legyen, ha kell, hova lehet menekíteni a kripto eszközökbe tett pénzünket. Ha HODL-er vagy, akkor ez nem fontos, viszont, ha napi szinten kereskedsz érdemes tisztában lenni azzal, hogy mire válts, ha úgy adódik.
TETHER (USDT): A Tether egy olyan stabil kriptoeszköz, amely mögött 1:1 dollár fedezet van. A Tether egy hidat képez a hagyományos fiat és a kriptopénzek mögött kiküszöbölve a kripto eszközökre jellemző volatilitást. Az Ethereum blokkláncára épült, ERC-20-as token. A Tether legnagyobb előnye, hogy megkönnyíti a fiat pénzek digitális pénzre történő átalakítását.
A szükséges KYC azonosítás és verifikációt követően ha beutaljuk a fiat pénzünket a tőzsde által megadott bankszámlára, akkor a tőzsde azt átváltja USDT-re. Az USDT-t utána beutalhatjuk egy kriptotőzsdére és bármilyen más kriptoeszközre cserélhetjük.
Kereskedők arra használják főként, hogyha egyes  kriptoeszközök negatívan mozognak, akkor Tether-be, vagy TrueUSD-be menekítik ki a pénzüket.
A Tether legnagyobb riválisának tartott TUSD egy dollár alapú stablecoin, 100%-os dollár fedezettel a háta mögött jogilag védett letéti számlákon, több banki partnerrel is együttműködve. Lehetővé teszi a felhasználók számára, hogy kereskedjenek, küldjenek és fogadjanak kifizetéseket anélkül, hogy aggódniuk kellene a volatilitás miatt.
Még márciusban leszerződött az Armanino nevű könyvelő vállalattal, hogy készítsenek egy olyan felületet, ahol a kereskedők bármikor ellenőrizhetik, hogy valóban ott van-e a TrustToken cégnél a megfelelő mennyiségű dollár fedezet. A Binance kriptotőzsdén már több mint 23 kriptopáron elérhető és közvetlenül USDT-ből is váltható.
A befektetők között van a Blocktower, a16zcrypto, Foundation Capital, ZhenFund és még több más pénzügyi befektető cég.
A STASIS nevű Máltán bejegyzett kripto- és pénzügyi vállalat azt ígéri, hogy az EURS euro fedezetű stabil kriptopénz – amely elsősorban az intézményi befektetőket célozza – teljesen meg fog felelni a hamarosan életbe lépő máltai és európai kriptoszabályozásoknak. Az Ethereum blokkláncának hátára épül és saját wallet-tel együtt jön.
USD Coin (USDC) a Poloniex tőzsdét is felvásárló Circle az USA dollár árfolyamához kapcsolt stablecoint bocsátott ki. Céljuk, hogy elnyerjék a befektetők bizalmát és az USD Coin az USDC átvegye a Tether helyét. Három havonta nyilvános könyvvizsgálatnak vetik alá az USDC-t, ezzel is garantálva, hogy valóban letétbe helyezték az USDC token értékét biztosító dollár mennyiséget.
Szintén az Ethereum blokkláncára épült, ERC-20-as token, amely közvetlenül dollárért is megvásárolható a Circle saját szolgáltatásán keresztül. Az USDC visszaváltása dollárra szintén náluk, felügyelt és szabályozott módon, a törvények betartásával van lehetőség.
Az USD Coin (USDC) jelenleg csak a támogatott országokból elérhető, amelybe Magyarország egyelőre sajnos nem tartozik bele.
PAXOS Standard (PAX): A PAX mögött a Paxos Trust Company nevű cég áll és a New York-i Állami Pénzügyi Szolgáltatások Minisztériuma szabályozza. Az Ethereum hálózatán működik és 1:1 arányú dollár fedezet van mögötte. A PAX token az első olyan digitális eszköz, amelyet egy pénzintézet bocsátott ki és teljes egészében dollár fedezetű.
Olvass mást is ->  Mi az Atomic Swap és hogyan működik?
A PAX token mögötti fedezetet az FDIC (Szövetségi Betétbiztosító Társaság) kezeli, emiatt ez lehet az egyik legbiztosabb választás abban az esetben ha menekülő utat keresünk a kripto szférából. Dollárt PAX tokenre ingyenesen tudunk váltani.
Gemini Dollár (GUSD) volt a legelső dollár fedezetű stablecoin, amely mögött a Winklevoss fivérek állnak.
A Gemini Dollár – szintén az Ethereum blokkláncon futó ERC-20-as token – saját tőzsdéjükön a Gemini Exchange-en adható és vehető. A GUSD egy független könyvvizsgáló által végzett havi átvilágításnak is aláveti magát, letétjét az FDIC (Szövetségi Betétbiztosító Társaság) biztosítja.
DAI az első decentralizált stablecoin, ami mögöt a MakerDAO csapata áll. Ugyanúgy működik, mint a többi stablecoin, USD-hez kapcsolt, viszont lekötött fedezetként ETH-t használó stablecoin. A Maker platform célja, hogy okos szerződések és a Maker tokent tartó közösség döntéseinek segítségével folyamatosan 1$ körüli értéken tartsa a Dai stablecoin-t, ehhez pedig dollár helyett Ethereumot tart letétben. Decentralizált, autonóm, stabil kriptopénz ERC20 token formájában, ez a Dai.
A Dai piaci részesedése jelenleg 42 millió dollár, és körülbelül 600 000 dollár értékű napi kereskedési mennyiséget termel. Több tőzsdén is elérhető, mint például az Ethfinex, Bitfinex, Bancor, vagy a Bibox.
A bitCNY (BITCNY) egy kínai alternatív decentralizált kriptovaluta, amelyet a Bitchares segítségével hoztak létre a tőkeáttételi előrejelzési piacok szoftver devizanemének felhasználásával. A bitCNY mögött 1:1 arányú Yuan fedezet van.
bitUSD (BITUSD) az egyik legrégebbi stablecoin, 2014 júliusában vezették be, amely mögött fedezetként a BitShares tőzsde saját tokene a BTS áll. 2018. november 25.-én azonban kiderült, hogy a bitUSD túl alacsony BTS fedezettel rendelkezik a BitShares részéről, a BitUSD ára ezt követően összeomlott. A forgalomban lévő BitUSD értéke ennek hatására majdnem felére csökkent az elmúlt négy hónapban.
NuBits (USNBT) 2014-ben született – egyidőben a Tether-el és a BitUSD-vel – szintén egy dollár fedezetű stablecoin, amely mögött 1:1 dollár fedezet van.
Alchemint Standards (SDS)  az első hibrid stablecoin, amely a NEO platformjára épült. Összesen 1.000.000.000 SDS kibocsátását tervezik, jelenleg ebből 317.946.798 SDS van forgalomban.
Bitspark (HKD) 1:1 Hong Kong-i dollár fedezetú stablecoin, amely Ázsia és Afrika szerte nyújt készpénz alapú IN/OUT szolgáltatásokat.
EOSDT (EOSDT) stablecoin, amely az Equilibrium-ra (egyensúly) nevezett keretrendszert használja okosszerződésekkel arra, hogy az árfolyama folyamatosan az amerikai dollárhoz legyen rögzítve. Az egyensúlyt négy különböző okosszerződéssel éri el, amelyek a piaci alapú, pozícionális, likvid és állami rendszerek felügyelete által együttesen biztosítják, hogy mindig 1:1 legyen az értéke a dollárhoz.
USDK (USDK) szintén Ethereum alapú stablecoin, amelyet az OKLink és a Prime Trust fejlesztettek ki. Minden USDK token mögött 1:1 arányú dollár fedezet van.
StableUSD (USDS)  egy újabb dollár fedezetű stablecoin, amelyet a Stably készített.
Heteken belül érkezhet a világ legnagyobb forgalmú kriptotőzsdéjének, a Binance-nek a saját stablecoin-ja. A token neve Binance GBP lesz, és 1:1 arányban angol font letét áll majd mögötte. A jelenleg rendelkezésre álló információk szerint 110%-ban fiat fedezetű lesz. A Binance Chain-en pedig állítólag partnereik számára is biztosítják a lehetőséget saját stablecoin-ok kibocsátására.
A JP Morgan kripto
Amerika egyik legynagyobb bankja a JP Morgan kriptopénzt, egy stablecoin-t indított. A JP Morgen Chase a nagy pénzintézetek közül elsőként vállalkozott erre a korszakos lépésre. A JP Coin a digitális megtestesülése egy bank blokklánchoz fűződő ellentmondásos viszonyának.
Nyílt titok volt már az első “bitcoin gyalázó” nyilatkozatuk után is, hogy a világszerte 256.000 alkalmazottat foglalkoztató JP Morgan blokklánc és kriptopénz termékeket fejleszt és az elsők között lesznek, akik banki kriptopénzzel állnak elő.
Egyelőre dollár alapú kriptopénzről beszélünk, melynek a fedezetéül szolgáló pénzmennyiséget (dollárt) a kibocsájtó bank tartja letétben és náluk lehet beváltani. Jelenleg még tesztelik saját, belső, bankközi tranzakcióikon keresztül.
Hogy mi lesz a folytatás? Nyilván elkezdik használni. Hamarosan pedig a többi hatalmas óriásbank is előáll saját blokklánccal és stablecoin-jával.
Ma még rendkívűl gyerekcipőben járnak a stablecoin-ok és nagyon hosszú utat kell még megtenniük, hogy bekerüljenek a hétköznapi vérkeringésbe, de az már jól körvonalazódik, hogy milyen sok különböző felhasználási területen alkalmazható és a bankok élnek a technológia által nyújtott lehetőséggel.
Várjuk hozzászólásaitokat/véleményeiteket a cikkhez, illetve a közösség oldalakon is!
Hogy ne maradj le az új cikkekről, iratkozz fel RSS-re, vagy hírlevelünkre (jobb oldalsáv!)!
Szeretnéd támogatni a munkánkat, akkor az alábbi kripto címeinkre teheted meg.
Szeretnél nyerni egy Trezor One kriptotárcát?
Ha szeretnél nyerni egy Trezor One kriptopénztárcát, iratkozz fel hírlevelünkre (jobb oldalsávban tudod megtenni) és kövesd a Facebook oldalunkat. Fontos, hogy csak a 2 együtt jogosít fel a sorsolásra! Minden hónap végén elemezzük az adatokat és a következő hónap első hetén sorsolunk, amely eredményét a Facebook oldalunkon publikáljuk! Várunk!
ui: Hogy biztosra menj, küld el a Facebook profilod címét és az email címed a [email protected] email címre, hogy be tudjunk azonosítani!
Milyen lehetőségek vannak a decentralizált pénzügyekre a Bitcoinnál?
Mi az a Privacy Coin és miért van rájuk szükség?
Többen dolgozunk az oldal tartalmának összeállításán, az eszközök, rendszerek tesztelésén. Bízunk benne, hogy a munkánkon keresztül sikerül felcsipegetni információkat a kripto területéről!
A témához kapcsolódó bejegyzések
A világ legdrágább ingatlana
Kínai Fomo, USA Hodl, napi Libra, LTC MimbleWimble
Curve, egy kártya mind felett
Bitcoin vásárlás lépésről lépésre
Ha még mindig nem tudod, hogyan lépj be a kripto világába, akkor ideje elolvasnod az erről szóló tartalmunkat!
BITCOIN VÁSÁRLÁS lépésről lépésre
Rendelj CoolWallet S kriptotárcát
A CoolWallet S kriptotárcát jó szívvel ajánljuk, ha még nincs kriptotárcád!
Teszteltük, írtunk róla! Olvasd el!
A hivatkozás affiliate linket tartalmaz!
Mi a Bitpandát ajánljuk!
Ha szeretnél belecsapni a kripto világába, mi a Bitpanda kriptotőzsdét ajánljuk!
A hivatkozás affiliate linket tartalmaz!
Wirex – kripto bankkártya
Ha már van kriptopénzed és a tárolás mellett használni is szeretnéd, akkor a legjobb választás a Wirex!
A hivatkozás affiliate linket tartalmaz!
A Wirex kártyáról írtunk korábban a blogban, olvasd el most!
CoolWallet S hardveres kriptotárca 30 096 Ft
BC-Vault hardveres kriptotárca 53 920 Ft
Cryptosteel Capsule mnemonic tároló 27 000 Ft
D'Cent biometrikus kriptotárca 33 136 Ft
Értékelés: 5.00 / 5
Online tanácsadás Bitcoin vásárláshoz 25 000 Ft
SecuX W20 hardveres kriptotárca 41 540 Ft
Ledger Nano X hardveres kriptotárca 38 399 Ft
Ellipal Titan hardveres kriptotárca 54 420 Ft
Blockchain mentorálás 13 000 Ft
Bitcoin vásárlás és befektetés: hol és mikor érdemes kriptopénzbe fektetned?
Mi az a Bitcoin-bányászat? És hogyan lehet belevágni?
Már rendelhető a Binance VISA kártyája
Mi az az okos szerződés?
Mi az a staking? És miért éri meg stakinget kínáló kriptopénzbe fektetni?
Ha Ön ember, hagyja üresen ezt a mezőt:
Mi a célunk a virtualis.cash oldallal?
Segíteni abban, hogy Te is  megismerd a kriptovilág rejtelmeit. Első blikkre talán bonyolultnak tűnik, de nem lehetetlen küldetés megismerkedni az alapokkal!
Olvass, vagy kérdezz, legyünk Kapcsolatban!
Az alábbi cikkekkel kezd, ha nagyon új a terület:
Mi az a bitcoin?
Mi az a kriptopénz?
Mi az a blokklánc?
Az alábbi címekre tudsz küldeni kriptot, ha támogatnád a munkánkat:
Gyors és fontos kérdésed van?
Spark token airdrop december 12-ig! 2020-11-24
A maximális tőke korlát egy Covesting kereskedő másolásánál vélhetően FOMO-t hoz létre (x) 2020-11-15
Max Equity Cap On Covesting Copy Trading Creates Follower FOMO (x) 2020-11-14
Az arany, mint befektetés 2020-11-11
Uniswap a decentralizált kriptotőzsde 2020-11-02
A pénz illúziója 2020-10-21
Decentralizált VPN szolgáltatók 2020-10-19
Már rendelhető a Binance VISA kártyája 2020-10-16
A hitel leleplezése: a jó, a rossz és az oké 2020-10-15
Kripto tárcák és eszközök
A felsorolt eszközöket már teszteltük. Ha az alábbi linkeket használod, azzal támogatod a munkánkat!
Ledger Nano S vásárlás
Ledger Nano X vásárlás
Trezor Model T vásárlás
BC Vault kriptotárca vásárlás
Ellipal Titan kriptotárca vásárlás
A lenti kriptotőzsdéket érdemes használni, a sorrend nem feltétlenül az értékelést jelenti!
Hiányzik bármilyen információ? Tudunk segíteni, jelentkezz!
Lépj velünk kapcsolatba! [email protected]
@ 2018 - 2020 - virtualis.cash - Minden jog fenntartva!
Bitcoin vásárlás lépésről lépésre
Kedves Látogató! Tájékoztatunk, hogy a honlap felhasználói élmény fokozásának érdekében sütiket alkalmazunk. A honlapunk használatával a tájékoztatásunkat tudomásul veszed.Elfogadom Elutasítom Tovább olvasom
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.